CELEX: 32019R0109
Language: sk
Date: 2019-01-24 00:00:00
Title: Vykonávacie nariadenie Komisie (EÚ) 2019/109 z 24. januára 2019, ktorým sa povoľuje rozšírenie používania oleja zo Schizochytrium sp. ako novej potraviny podľa nariadenia Európskeho parlamentu a Rady (EÚ) 2015/2283 a mení vykonávacie nariadenie Komisie (EÚ) 2017/2470 (Text s významom pre EHP)

25.1.2019   
               
               
                  SK
               
               
                  Úradný vestník Európskej únie
               
               
                  L 23/7
               
            
         VYKONÁVACIE NARIADENIE KOMISIE (EÚ) 2019/109
         z 24. januára 2019,
         ktorým sa povoľuje rozšírenie používania oleja zo Schizochytrium sp. ako novej potraviny podľa nariadenia Európskeho parlamentu a Rady (EÚ) 2015/2283 a mení vykonávacie nariadenie Komisie (EÚ) 2017/2470
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) 2015/2283 z 25. novembra 2015 o nových potravinách, ktorým sa mení nariadenie Európskeho parlamentu a Rady (EÚ) č. 1169/2011, ktorým sa zrušuje nariadenie Európskeho parlamentu a Rady (ES) č. 258/97 a nariadenie Komisie (ES) č. 1852/2001 (1), a najmä na jeho článok 12,
         keďže:
         
                     (1)
                  
                  
                     V nariadení (EÚ) 2015/2283 sa stanovuje, že na trh v rámci Únie možno umiestňovať iba nové potraviny, ktoré sú povolené a zaradené do únijného zoznamu.
                  
               
                     (2)
                  
                  
                     V zmysle článku 8 nariadenia (EÚ) 2015/2283 bolo prijaté vykonávacie nariadenie Komisie (EÚ) 2017/2470 (2), ktorým sa zriaďuje únijný zoznam povolených nových potravín.
                  
               
                     (3)
                  
                  
                     Podľa článku 12 nariadenia (EÚ) 2015/2283 má o povolení a umiestnení novej potraviny na trh Únie a aktualizácii únijného zoznamu rozhodnúť Komisia.
                  
               
                     (4)
                  
                  
                     Vykonávacím rozhodnutím Komisie (EÚ) 2014/463 (3) bolo v súlade s nariadením Európskeho parlamentu a Rady (ES) č. 258/97 (4) povolené umiestňovať na trh olej z mikrorias Schizochytrium sp. ako novú potravinu používanú vo viacerých potravinách.
                  
               
                     (5)
                  
                  
                     Vykonávacím nariadením Komisie (EÚ) 2018/1032 (5) sa v zmysle nariadenia (EÚ) 2015/2283 rozšírilo povolenie týkajúce sa používania oleja z mikrorias Schizochytrium sp. (T18) ako novej potraviny o ovocné/zeleninové pyré.
                  
               
                     (6)
                  
                  
                     Spoločnosť DSM Nutritional Products Europe požiadala 10. septembra 2018 Komisiu o zmenu podmienok používania novej potraviny – oleja zo Schizochytrium sp. – v zmysle článku 10 ods. 1 nariadenia (EÚ) 2015/2283. V žiadosti sa požadovalo rozšírenie používania oleja z mikrorias Schizochytrium sp. na ovocné a zeleninové pyré.
                  
               
                     (7)
                  
                  
                     Navrhované rozšírenie používania novej potraviny nemení posúdenie jej bezpečnosti, z ktorého vychádzalo povolenie oleja zo Schizochytrium sp. (T18) vykonávacím nariadením (EÚ) 2018/1032, ani nepredstavuje žiadne ďalšie bezpečnostné riziká. Vzhľadom na tieto skutočnosti je navrhované rozšírenie použitia v súlade s článkom 12 ods. 1 nariadenia (EÚ) 2015/2283.
                  
               
                     (8)
                  
                  
                     Komisia nepožiadala v súlade s článkom 10 ods. 3 nariadenia (EÚ) 2015/2283 Európsky úrad pre bezpečnosť potravín o stanovisko, keďže rozšírenie používania oleja zo Schizochytrium sp. ani následná aktualizácia únijného zoznamu by nemali mať vplyv na ľudské zdravie.
                  
               
                     (9)
                  
                  
                     Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,
                  
               PRIJALA TOTO NARIADENIE:
         
            Článok 1
            
               1.   Zápis v únijnom zozname povolených nových potravín, ako sa stanovuje vo vykonávacom nariadení (EÚ) 2017/2470, ktorý odkazuje na látku olej z mikrorias Schizochytrium sp., sa mení v súlade s prílohou k tomuto nariadeniu.
            
            
               2.   Zápis v únijnom zozname uvedenom v odseku 1 musí zahŕňať podmienky používania a požiadavky na označovanie stanovené v prílohe k tomuto nariadeniu.
            
         
         
            Článok 2
            Príloha k vykonávaciemu nariadeniu (EÚ) 2017/2470 sa mení v súlade s prílohou k tomuto nariadeniu.
         
         
            Článok 3
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
         
         
            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 24. januára 2019
            
               
                  Za Komisiu
               
               
                  predseda
               
               Jean-Claude JUNCKER
            
         
         
            (1)  Ú. v. EÚ L 327, 11.12.2015, s. 1.
         
            (2)  Vykonávacie nariadenie Komisie (EÚ) 2017/2470 z 20. decembra 2017, ktorým sa zriaďuje únijný zoznam nových potravín v súlade s nariadením Európskeho parlamentu a Rady (EÚ) 2015/2283 o nových potravinách (Ú. v. EÚ L 351, 30.12.2017, s. 72).
         
            (3)  Vykonávacie rozhodnutie Komisie zo 14. júla 2014 o povolení na umiestnenie oleja z mikrorias Schizochytrium sp. na trh ako novej zložky potravín podľa nariadenia Európskeho parlamentu a Rady (ES) č. 258/97, ktorým sa zrušujú rozhodnutia 2003/427/ES a 2009/778/ES (Ú. v. EÚ L 209, 16.7.2014, s. 55).
         
            (4)  Nariadenie Európskeho Parlamentu a Rady (ES) č. 258/97 z 27. januára 1997 o nových potravinách a nových prídavných látkach (Ú. v. ES L 43, 14.2.1997, s. 1).
         
            (5)  Vykonávacie nariadenie Komisie (EÚ) 2018/1032 z 20. júla 2018, ktorým sa povoľuje rozšírenie použitia oleja z mikrorias Schizochytrium sp. ako novej potraviny podľa nariadenia Európskeho parlamentu a Rady (EÚ) 2015/2283 a ktorým sa mení vykonávacie nariadenie Komisie (EÚ) 2017/2470 (Ú. v. EÚ L 185, 23.7.2018, s. 9).
      
      
         
            PRÍLOHA
            Zápis týkajúci sa oleja z mikrorias Schizochytrium sp. v tabuľke 1 (Povolené nové potraviny) prílohy k vykonávaciemu nariadeniu (EÚ) 2017/2470 sa nahrádza takto:
            
               
                           Povolená nová potravina
                        
                        
                           Podmienky, za ktorých možno novú potravinu používať
                        
                        
                           Doplňujúce špecifické požiadavky na označovanie
                        
                        
                           Iné požiadavky
                        
                     
                           „Olej z mikrorias
                              
                                 Schizochytrium
                              
                              sp.
                           
                        
                        
                           
                              Konkrétna kategória potravín
                           
                        
                        
                           
                              Najvyššie prípustné množstvá DHA
                           
                        
                        
                           Názov novej potraviny na označení potravín, ktoré ju obsahujú, je ‚olej z mikrorias Schizochytrium sp.‘“
                        
                        
                            
                        
                     
                           Mliečne výrobky okrem nápojov na báze mlieka
                        
                        
                           200 mg/100 g alebo v prípade syrových výrobkoch 600 mg/100 g
                        
                     
                           Analógy mliečnych výrobkov okrem nápojov
                        
                        
                           200 mg/100 g alebo v prípade analógov syrových výrobkov 600 mg/100 g
                        
                     
                           Roztierateľné tuky a dresingy
                        
                        
                           600 mg/100g
                        
                     
                           Raňajkové cereálie
                        
                        
                           500 mg/100g
                        
                     
                           Výživové doplnky v smernici 2002/46/ES nesprávne vymedzené ako „potravinové doplnky“
                        
                        
                           250 mg DHA/deň pre bežnú populáciu
                        
                     
                           450 mg DHA/deň pre tehotné a dojčiace ženy
                        
                     
                           Celková náhrada stravy na účely regulácie hmotnosti v zmysle vymedzenia v nariadení (EÚ) č. 609/2013 a náhrady dávky jedla na účely regulácie hmotnosti
                        
                        
                           250 mg/dávka jedla
                        
                     
                           Nápoje na báze mlieka a podobné výrobky určené pre malé deti
                        
                        
                           200 mg/100g
                        
                     
                           Potraviny vyrobené zo spracovaných obilnín a potraviny určené na výživu dojčiat a malých detí v zmysle vymedzenia v nariadení (EÚ) č. 609/2013
                        
                     
                           Potraviny určené na splnenie nárokov na výživu pri intenzívnej svalovej námahe, najmä pre športovcov
                        
                     
                           Potraviny, na ktorých sú informácie o neprítomnosti alebo zníženom obsahu gluténu v súlade s požiadavkami vykonávacieho nariadenia (EÚ) č. 828/2014
                        
                     
                           Potraviny na osobitné lekárske účely v zmysle vymedzenia v nariadení (EÚ) č. 609/2013
                        
                        
                           V súlade s osobitnými výživovými požiadavkami osôb, ktorým sú výrobky určené
                        
                     
                           Pekárenské výrobky (chlieb a rožky), sladké sušienky
                        
                        
                           200 mg/100g
                        
                     
                           Cereálne tyčinky
                        
                        
                           500 mg/100g
                        
                     
                           Tuky na varenie
                        
                        
                           360 mg/100g
                        
                     
                           Nealkoholické nápoje (vrátane analógov mliečnych výrobkov a nápojov na báze mlieka)
                        
                        
                           80 mg/100 ml
                        
                     
                           Ovocné/zeleninové pyré
                        
                        
                           100 mg/100g